ddrg/super_eurlex huggingface dataset:
Udkast til AFGØRELSE TRUFFET AF DET BLANDEDE EØS-UDVALG om ændring af protokol 31 til EØS-aftalen om samarbejde på særlige områder ud over de fire friheder - Udkast til Fællesskabets fælles stillingtagen

(forelagt af Kommissionen)

BEGRUNDELSE

1. Protokol 31 til EØS-aftalen indeholder særlige bestemmelser om samarbejdet mellem Fællesskabet og EØS-EFTA-staterne ud over de fire friheder.

2. Vedlagte udkast til afgørelse truffet af Det Blandede EØS-Udvalg har til formål at ændre protokol 31 med henblik på at udvide samarbejdet på området for uddannelse, erhvervsuddannelse og ungdomsanliggender. Det fastlægger rammerne for samarbejdet og fastsætter vilkårene for EØS-EFTA-staternes fulde deltagelse i Fællesskabets program og foranstaltninger på dette område (anden fase af Fællesskabets handlingsprogram for almen uddannelse Socrates (Europa-Parlamentets og Rådets afgørelse nr. 253/2000/EF af 24. januar 2000)).

3. I henhold til artikel 1, stk. 3, litra b), i Rådets forordning (EF) nr. 2894/94 om visse gennemførelsesbestemmelser til EØS-aftalen fastlægger Rådet på Kommissionens forslag Fællesskabets holdning til sådanne afgørelser.

4. Udkastet til afgørelse truffet af Det Blandede EØS-Udvalg forelægges Rådet til godkendelse. Kommissionen håber at kunne fremlægge Fællesskabets holdning i Det Blandede EØS-Udvalg i marts 2000.

Udkast til AFGØRELSE TRUFFET AF DET BLANDEDE EØS-UDVALG om ændring af protokol 31 til EØS-aftalen om samarbejde på særlige områder ud over de fire friheder

DET BLANDEDE EØS-UDVALG HAR -

under henvisning til aftalen om Det Europæiske Økonomiske Samarbejdsområde som tilpasset ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt "aftalen", særlig artikel 86 og 98, og

ud fra følgende betragtninger:

(1) Protokol 31 til aftalen blev ændret ved afgørelse nr. ../.. truffet af Det Blandede EØS-Udvalg den ... [1].

[1] EFT L ...

(2) De kontraherende parters samarbejde bør udvides til at omfatte anden fase af Fællesskabets handlingsprogram for almen uddannelse Socrates (Europa-Parlamentets og Rådets afgørelse nr. 253/2000/EF [2]).

[2] EFT L 28 af 3.2.2000, s. 1.

(3) Protokol 31 til aftalen bør derfor ændres, således at dette udvidede samarbejde kan finde sted fra den 1. januar 2000 -

TRUFFET FØLGENDE AFGØRELSE:

Artikel 1

Følgende led indsættes i artikel 4, stk. 2 c, i protokol 31 til aftalen:

'- 32000 D 0253: Europa-Parlamentets og Rådets afgørelse nr. 253/2000/EF af 24. januar 2000 om iværksættelse af anden fase af Fællesskabets handlingsprogram for almen uddannelse 'Socrates' (EFT L 28 af 3.2.2000, s. 1).'

Artikel 2

Denne afgørelse træder i kraft dagen efter den sidste meddelelse til Det Blandede EØS-Udvalg i henhold til aftalens artikel 103, stk. 1.

Den finder anvendelse fra den 1. januar 2000.

Artikel 3

Denne afgørelse offentliggøres i EØS-afsnittet i og EØS-tillægget til De Europæiske Fællesskabers Tidende.

Udfærdiget i Bruxelles, ... 2000.

På Det Blandede EØS-Udvalgs vegne

F. Barbaso Formand

Sekretærer for Det Blandede EØS-Udvalg
Udkast til AFGØRELSE TRUFFET AF ASSOCIERINGSRÅDET EF-TYRKIET om ophævelse af afgørelse 4/72 vedrørende definition af begrebet "varer med oprindelse" i Tyrkiet ved anvendelse af bestemmelserne i kapitel I i bilag 6, til tillægsprotokollen til Ankara-aftalen

(forelagt af Kommissionen)

BEGRUNDELSE

I afgørelse 4/72 defineres begrebet "varer med oprindelse i Tyrkiet" hvad landbrugsprodukter angår.

I 1998 defineredes i protokol nr. 3 til afgørelse 1/98 truffet af Associeringsrådet den 25. februar 1998 om handelsordningen for landbrugsprodukter de oprindelses regler, der nu er gældende for handel med landbrugsprodukter mellem Tyrkiet og Fællesskabet.

Afgørelse 4/72 er derfor ikke længere relevant og med henblik på en afklaring af de juridiske aspekter på området er det ønskeligt at ophæve den.

Kommissionen anmoder defor Rådet om at forelægge dette udkast til afgørelse for Associeringsrådet EF-Tyrkiet.

Udkast til AFGØRELSE TRUFFET AF ASSOCIERINGSRÅDET EF-TYRKIET om ophævelse af afgørelse 4/72 vedrørende definition af begrebet "varer med oprindelse" i Tyrkiet ved anvendelse af bestemmelserne i kapitel I i bilag 6, til tillægsprotokollen til Ankara-aftalen

ASSOCIERINGSRÅDET EF-TYRKIET HAR -

under henvisning til aftalen af 12. september 1963 om associering mellem Det Europæiske Økonomiske Fællesskab og Tyrkiet,

under henvisning til tillægsprotokollen til nævnte aftale, særlig artikel 16 i bilag 6, og

ud fra følgende betragtninger:

(1) Associeringsrådet EF-Tyrkiet definerede ved afgørelse truffet af Associeringsrådet EF-Tyrkiet 4/72 af 29. december 1972 vedrørende definition af begrebet "varer med oprindelse" i Tyrkiet ved anvendelse af bestemmelserne i kapitel I i bilag 6, til tillægsprotokollen til Ankara-aftalen [1], ændret ved afgørelse 1/75 [2], begrebet "varer med oprindelse i Tyrkiet" i forbindelse med anvendelsen af bestemmelserne i bilag 6.

[1] EFT L 59 af 5.3.1973, s. 83.

[2] EFT L 142 af 4.6.1975, s. 2.

(2) Protokol 3 til afgørelse 1/98 truffet af Associeringsrådet EF-Tyrkiet den 25. februar 1998 om handelsordningen for landbrugsprodukter [3] fastlægger de oprindelsesregler, der skal anvendes i forbindelse med handel med landbrugsprodukter mellem Tyrkiet og Fællesskabet.

[3] EFT L 86 af 20.3.1998, s. 1.

(3) Afgørelse 4/72 er ikke længere relevant og bør derfor ophæves -

TRUFFET FØLGENDE AFGØRELSE:

Eneste artikel

Afgørelse 4/72 ophæves.

Udfærdiget i Bruxelles, den

På vegne af Associeringsrådet EF-Tyrkiet

Formand

FINANSIERINGSOVERSIGT

1. FORANSTALTNINGENS BETEGNELSE

Afgørelse truffet af Associeringsrådet EF-Tyrkiet, som ophæver afgørelse 4/72 vedrørende definition af begrebet "varer med oprindelse" i Tyrkiet ved anvendelse af bestemmelserne i kapitel I i bilag 6, til tillægsprotokollen til Ankara-aftalen.

2. BUDGETPOSTER

Ingen.

3. RETSGRUNDLAG

Artikel 133 i traktaten - Associeringsaftale mellem Det Europæiske Økonomiske Fællesskab og Tyrkiet af 21. september 1963.

4. BESKRIVELSE AF FORANSTALTNINGEN

Ophævelse af en afgørelse, der ikke længere er relevant.

5. FINANSIELLE VIRKNINGER

Ingen.
MEDDELELSE FRA KOMMISSIONEN TIL EUROPA-PARLAMENTET i henhold til EF-traktatens artikel 251, stk. 2, andet afsnit vedrørende den fælles holdning, der er vedtaget af Rådet med henblik på vedtagelse af Europa-Parlamentets og Rådets direktiv om ændring af direktiv 64/432/EØF om veterinærpolitimæssige problemer ved handel inden for Fællesskabet med kvæg og svin

1. SAGSFORLØB

- Dato for fremsendelse af forslaget til Europa-Parlamentet og Rådet (KOM(1998)81 - 1998/0052 (COD)): 19.2.1998.

- Dato for Europa-Parlamentets udtalelse ved førstebehandling: 16.6.1998 og 16.9.1999 (bekræftelse under den fælles beslutningsprocedure).

- Dato for fremsendelse af det ændrede forslag til Rådet: Parlamentet godkendte forslaget uden at foretage ændringer.

- Dato for politisk aftale og Rådets formelle vedtagelse af den fælles holdning (kvalificeret flertal/enstemmighed): 24.1.2000 - kvalificeret flertal.

- (Eventuelt) dato for udtalelsen fra Det Økonomiske og Sociale Udvalg og fra Regionsudvalget: ØSU: EFT C 235 af 27.7.1998, s. 59.

2. FORMÅL MED KOMMISSIONENS FORSLAG

At pålægge Kommissionen at vedtage gennemførelsesbestemmelser for bl.a. at sikre, at de nationale databaser er operationelle.

3. BEMÆRKNINGER TIL DEN FÆLLES HOLDNING

3.1 Generelle bemærkninger til den fælles holdning:

Delegeringen af beføjelser til Kommissionen vedrører kun databaser for svin. Rådet har desuden fastsat, at disse baser etableres over flere etaper (3 fordelt på 3 år).

3.2 Europa-Parlamentets ændringsforslag ved førstebehandlingen:

Parlamentet godkendte forslaget uden at foretage ændringer.

3.3. Nye bestemmelser indføjet af Rådet og Kommissionens holdning hertil:

Rådet har fastsat, at etableringen af databaserne for svin skal ske over flere etaper (3 fordelt på 3 år). Kommissionen har godkendt denne kompromisløsning, der er foreslået af formandskabet.

4. KONKLUSIONER/ELLER GENERELLE BEMÆRKNINGER

Kommissionen er enig i den fælles holdning.

Etableringen af databaser for svin vil ske inden for rammerne af de nødvendige gennemførelsesbestemmelser. Den fastlagte tidsplan tager hensyn til de tekniske krav og sætter ikke spørgsmålstegn ved princippet i direktivet
MEDDELELSE FRA KOMMISSIONEN TIL EUROPA-PARLAMENTET i henhold til EF-traktatens artikel 251, stk. 2, andet afsnit vedroerende Raadets faelles holdning vedroerende forslag til Europa-Parlamentets og Raadets direktiv om tilnaermelse af medlemsstaternes lovgivning om motorkoeretoejers afskaermning fortil mod underkoering og om aendring af Raadets direktiv 70/156/EOEF ("Front underrun protection")

MEDDELELSE FRA KOMMISSIONEN TIL EUROPA-PARLAMENTET i henhold til EF-traktatens artikel 251, stk. 2, andet afsnit vedroerende Raadets faelles holdning vedroerende forslag til Europa-Parlamentets og Raadets direktiv om tilnaermelse af medlemsstaternes lovgivning om motorkoeretoejers afskaermning fortil mod underkoering og om aendring af Raadets direktiv 70/156/EOEF ("Front underrun protection")

1. SAGSFORLOEB

- Forslaget sendt til Europa-Parlamentet og Raadet (KOM(1999)32 endelig - 1999/0007 COD): 10.02.1999

- Europa-Parlamentets udtalelse ved foerstebehandlingen: 27.10.1999

- Udtalelse fra Det OEkonomiske og Sociale Udvalg: 26.05.1999

- Raadets faelles holdning: 27.03.2000

2. FORMAAL MED KOMMISSIONENS FORSLAG

Forslaget skal nedbringe antallet af draebte og alvorligt kvaestede i trafikulykker ved at indfoere nye krav til beskyttelse mod underkoering fortil paa lastbiler.

Kravene skal gaelde for nye koeretoejstyper, der typegodkendes efter en bestemt dato, og der fastlaegges en proevningsprocedure, som paa realistisk vis gengiver en typisk frontal kollision mellem en personbil og en lastbil. I forslaget indgaar der tekniske forskrifter fra FN's OEkonomiske Kommission for Europa.

3. BEMAERKNINGER TIL DEN FAELLES HOLDNING

3.1 Kortfattede bemaerkninger til den faelles holdning

Raadet har i sin faelles holdning ikke foretaget nogen indholdsmaessige aendringer i forhold til Kommissionens oprindelige forslag, saa meget mere som hele den tekniske del (i bilagene) blot henviser til FN/ECE-regulativ nr. 93. Teksten er ikke gengivet i direktivet.

3.2 Videre behandling af Europa-Parlamentets aendringsforslag fra foerstebehandlingen: Ingen aendringsforslag.

3.3 Nye bestemmelser, som Raadet har indsat og Kommissionens holdning hertil: Kommissionen finder, at der ikke er foretaget vidtgaaende aendringer i dens forslag.

4. KONKLUSION

Kommissionen kan tilslutte sig den faelles holdning. Hensynet til sikkerheden taler for at fremskynde vedtagelsen af direktivet.
MEDDELELSE FRA KOMMISSIONEN TIL EUROPA-PARLAMENTET i henhold til EF-traktatens artikel 251, stk. 2, andet afsnit vedrørende Rådets fælles holdning med henblik på vedtagelse af Europa-Parlamentets og Rådets forordning om iværksættelse af foranstaltninger til økonomisk og social udvikling i Tyrkiet

1- SAGSFORLØB

Dato for oversendelse af forslaget til Europa-Parlamentet og Rådet (dok. KOM(1998)0600-2 endelig - 1998/0300 (COD)): 22.10.1998

Dato for udtalelse fra Det Økonomiske og Sociale Udvalg: --

Dato for Europa-Parlamentets udtalelse ved førstebehandlingen: 2.12.1999

Dato for oversendelse af ændret forslag KOM(2000)169: 5.4.2000

Dato for vedtagelse af fælles holdning: 14.6.2000

2- FORMÅLET MED KOMMISSIONENS FORSLAG

At yde et finansielt bidrag til gennemførelsen af en europæisk strategi over for Tyrkiet. Sagt på anden måde, at styrke den finansielle side af førtiltrædelsesstrategien for Tyrkiet.

3- BEMÆRKNINGER TIL DEN FÆLLES HOLDNING

Rådet vedtog sin fælles holdning med enstemmighed og overtog det ændrede forslag til forordning, der var vedtaget af Kommissionen efter førstebehandlingen i Europa-Parlamentet. Rådet overtog Kommissionens tekst i sin helhed med forbehold af nogle mindre redaktionelle ændringer (foretaget af jurist-lingvisterne).

I den forbindelse henvises der til, at Europa-Parlamentet under førstebehandlingen havde fremsat 40 ændringsforslag. I Kommissionens ændrede forslag var 21 af dem overtaget i deres helhed, 10 delvis, og 9 var blevet forkastet.

For at Rådet kunne vedtage sin fælles holdning med enstemmighed, havde Kommissionen tilføjet følgende erklæring: « Kommissionen bekræfter - som angivet i begrundelsen for sit ændrede forslag til forordning - at den ikke har noget ønske om at iværksætte et projekt på atomkraftområdet i Tyrkiet ». Ingen af delegationerne har gjort indvendinger mod denne erklæring.

4- KONKLUSIONER

Kommissionen støtter Rådets fælles holdning.
Udkast til AFGØRELSE TRUFFET AF DET BLANDEDE EØS-UDVALG om ændring af protokol 31 til EØS-aftalen om samarbejde på særlige områder ud over de fire friheder - Udkast til Fællesskabets fælles stillingtagen

(forelagt af Kommissionen)

BEGRUNDELSE

1. Protokol 31 til EØS-aftalen indeholder særlige bestemmelser om samarbejdet mellem Fællesskabet og EØS-EFTA-staterne ud over de fire friheder.

2. Vedlagte udkast til afgørelse truffet af Det Blandede EØS-Udvalg har til formål at ændre protokol 31 med henblik på at udvide samarbejdet på området for uddannelse, erhvervsuddannelse og ungdomsanliggender. Det fastlægger rammerne for samarbejdet og fastsætter vilkårene for EØS-EFTA-staternes fulde deltagelse i Fællesskabets progam og foranstaltninger på dette område:

- 32000 D 1031: Europa-Parlamentets og Rådets afgørelse nr. 1031/2000/EF af 13. april 2000 om oprettelse af EF-handlingsprogrammet for unge (EFT L 117 af 18.5.2000, s. 1).

3. I henhold til artikel 1, stk. 3, litra b), i Rådets forordning (EF) nr. 2894/94 om visse gennemførelsesbestemmelser til EØS-aftalen fastlægger Rådet på Kommissionens forslag Fællesskabets holdning til sådanne afgørelser.

4. Udkastet til afgørelse truffet af Det Blandede EØS-Udvalg forelægges Rådet til godkendelse. Kommissionen håber at kunne fremlægge Fællesskabets holdning i Det Blandede EØS-Udvalg i juli 2000.

Udkast til AFGØRELSE TRUFFET AF DET BLANDEDE EØS-UDVALG om ændring af protokol 31 til EØS-aftalen om samarbejde på særlige områder ud over de fire friheder

DET BLANDEDE EØS-UDVALG HAR -

under henvisning til aftalen om Det Europæiske Økonomiske Samarbejdsområde som tilpasset ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt "aftalen", særlig artikel 86 og 98, og

ud fra følgende betragtninger:

(1) Protokol 31 til aftalen blev ændret ved afgørelse nr. .../.. truffet af Det Blandede EØS-Udvalg den ... [1].

[1] EFT L ...

(2) De kontraherende parters samarbejde bør udvides til at omfatte EF-handlingsprogrammet for unge (Europa-Parlamentets og Rådets afgørelse nr. 1031/2000/EF [2]).

[2] EFT L 117 af 18.5.2000, s. 1.

(3) Protokol 31 til aftalen bør derfor ændres, således at dette udvidede samarbejde kan finde sted fra den 1. januar 2000 -

TRUFFET FØLGENDE AFGØRELSE:

Artikel 1

Følgende led indsættes i artikel 4, stk. 2c, i protokol 31 til aftalen:

'- 32000 D 1031: Europa-Parlamentets og Rådets afgørelse nr. 1031/2000/EF af 13. april 2000 om oprettelse af EF-handlingsprogrammet for unge (EFT L 117 af 18.5.2000, s. 1).'

Artikel 2

Denne afgørelse træder i kraft dagen efter den sidste meddelelse til Det Blandede EØS-Udvalg i henhold til aftalens artikel 103, stk. 1.

Den anvendes fra den 1. januar 2000.

Artikel 3

Denne afgørelse offentliggøres i EØS-afsnittet i og EØS-tillægget til De Europæiske Fællesskabers Tidende.

Udfærdiget i Bruxelles, den ... 2000.

På Det Blandede EØS-Udvalgs vegne

Formand

Sekretærer for det Blandede EØS-Udvalg
MEDDELELSE FRA KOMMISSIONEN TIL EUROPA-PARLAMENTET i henhold til EF-traktatens artikel 251, stk. 2, andet afsnit vedrørende Rådets fælles holdning med henblik på vedtagelse af Europa-Parlamentets og Rådets direktiv om ændring af direktiv 95/2/EF om andre tilsætningsstoffer til levnedsmidler end farvestoffer og sødestoffer

1. Baggrund

- Forslag sendt til Europa-Parlamentet og Rådet: 22. juli 1999 [KOM(1999) 329 endelig/2 - 1999/0158 (COD)]

- Det Økonomiske og Sociale Udvalgs udtalelse: 8. december 1999

- Europa-Parlamentets udtalelse efter førstebehandlingen: 11. april 2000

- Ændret forslag sendt til Europa-Parlamentet og Rådet: 19. juli 2000

- Vedtagelse af Rådets fælles holdning: 20. juli 2000

2. Formålet med forslaget

Forslaget har hjemmel i traktatens artikel 95 og vedrører anvendelsen af visse nye tilsætningsstoffer til levnedsmidler, som på nuværende tidspunkt er forbudte, men som for nylig er blevet evalueret af Den Videnskabelige Komité for Levnedsmidler og fundet acceptable til konsum. I medfør af forslaget tillades det at anvende allerede tilladte tilsætningsstoffer i visse nye forbindelser.

3. Bemærkninger til den fælles holdning

3.1. Generelt følger Rådets fælles holdning Kommissionens oprindelige og ændrede forslag vedrørende Europa-Parlamentets og Rådets direktiv om ændring af direktiv 95/2/EF om andre tilsætningsstoffer til levnedsmidler end farvestoffer og sødestoffer.

3.2. Europa-Parlamentet godkendte Kommissionens oprindelige forslag, under forudsæt ning af at visse ændringsforslag ville blive medtaget. Kommissionen indarbejdede et af Europa-Parlamentets ændringsforslag til det ændrede forslag (ændringsforslag 3 vedrørende E 467 ethyl hydroxyethyl cellulose). Kommissionen besluttede som følge af en række spørgsmål fra Europa-Parlamentet igen at høre Den Videnskabelige Komité for Levnedsmidler, som havde evalueret stoffet i marts 1999. Kommissionen fandt det ikke hensigtsmæssigt at godkende stoffet, før den havde modtaget resultaterne af den nye høring af Den Videnskabelige Komité for Levnedsmidler. Den besluttede derfor i det ændrede forslag, at anvendelsen af ethyl hydroxyethyl cellulose ikke skulle godkendes på nuværende tidspunkt og trak tilladelsen tilbage. I Rådets fælles holdning stadfæstes denne ændring.

3.3. I den fælles holdning tilføjede Rådet to nye betragtninger. Betragtning 4 henviser til de generelle kriterier for godkendelse af tilsætningsstoffer til levnedsmidler, der er fastsat i bilag II til direktiv 89/107/EØF. Betragtning 5 henviser til mærkning af gasser, der anvendes i aerosoler som fastsat i Rådets direktiv 75/324/EØF. Endvidere har Rådet tydeliggjort visse bestemmelser ved at omformulere dem.

4. Konklusioner

Rådet vedtog med enstemmighed den fælles holdning, idet én afholdt sig fra at stemme. Kommissionen er enig i den fælles holdning, da den afspejler principperne i Kommissionens oprindelige forslag og er i overensstemmelse med Europa-Parlamentets ændringsforslag, der er indeholdt i Kommissionens ændrede forslag. Endvidere er Kommissionen enig i de tydeliggørelser og præcisioner, Rådet har foretaget.
Henstillilng med henblik på RÅDETS AFGØRELSE om Fællesskabets deltagelse i det 20. møde i Det Stående Udvalg for Bern-konventionen om beskyttelse af Europas vilde dyr og planter samt naturlige levesteder

(forelagt af Kommissionen)

I. FORMÅL

Bern-konventionen tager sigte på at beskytte Europas vilde dyr og planter samt naturlige levesteder. Dette mål henhører under EF-traktatens artikel 174, som omfatter bevarelse, beskyttelse og forbedring af miljøkvaliteten.

Fællesskabet har godkendt konventionen ved Rådets afgørelse 82/72/EØF [1].

[1] EFT L 38 af 10.2.1982

Det 20. møde i Det Stående Udvalg for Bern-konventionen afholdes i Strasbourg fra den 27. november til den 1. december 2000.

Kommissionen fører forhandlingerne på dette møde sammen med medlemsstaterne i overensstemmelse med forhandlingsdirektiverne.

II. HENSTILLING

På denne baggrund henstiller Kommissionen til, at Rådet:

- træffer afgørelse om, at Fællesskabet, for så vidt angår spørgsmål, der henhører under dets kompetence, deltager i forhandlingerne på det 20. møde i Det Stående Udvalg for Bern-konventionen.

Kommissionen fører forhandlingerne i samråd med et udvalg bestående af repræsentanter for medlemsstaterne, i Bruxelles eller på stedet, i overensstemmelse med nedenstående forhandlingsdirektiver

- træffer afgørelse om, at Kommissionen og medlemsstaterne, i det omfang konventionen også vedrører spørgsmål, der ikke henhører under Fællesskabets kompetence, gennem et snævert samarbejde under forhandlingerne sikrer, at Fællesskabet indtager en fælles holdning i international sammenhæng.

Forhandlingsdirektiver

(a) Kommissionen sikrer, at der er sammenhæng mellem de afgørelser, som træffes af Det Stående Udvalg, og fællesskabslovgivningen på området og de relevante internationale regler, Fællesskabet har forpligtet sig til at overholde.

(b) Kommissionen aflægger rapport for Rådet om resultatet af forhandlingerne og, i givet fald, om eventuelle problemer i forbindelse hermed.
MEDDELELSE FRA KOMMISSIONEN TIL EUROPA-PARLAMENTET i henhold til EF-traktatens artikel 251, stk. 2, andet afsnit vedrørende RÅDETS FÆLLES HOLDNING VEDRØRENDE FORSLAGET TIL EUROPA-PARLAMENTETS OG RÅDETS HENSTILLING OM EUROPÆISK SAMARBEJDE OM EVALUERING AF KVALITETEN I SKOLEUNDERVISNINGEN

2000/0022 (COD)

MEDDELELSE FRA KOMMISSIONEN TIL EUROPA-PARLAMENTET i henhold til EF-traktatens artikel 251, stk. 2, andet afsnit vedrørende RÅDETS FÆLLES HOLDNING VEDRØRENDE FORSLAGET TIL EUROPA-PARLAMENTETS OG RÅDETS HENSTILLING OM EUROPÆISK SAMARBEJDE OM EVALUERING AF KVALITETEN I SKOLEUNDERVISNINGEN

1. Sagsforløb

- Dato for fremsendelsen af det ændrede forslag: 24. januar 2000 [1]

[1] KOM (1999) 709, endelig udg. af 24.1.2000.

- Udtalelse fra Det Økonomiske og Sociale Udvalg: 27. april 2000 [2]

[2] CES 476/2000 af 27.4.2000.

- Udtalelse fra Regionsudvalget: 15. juni 2000 [3]

[3] CDR 21/2000 af 15.6.2000.

- Europa-Parlamentets udtalelse ved førstebehandlingen: 6. juli 2000 [4]

[4] PE A5-0185/2000 - 2000/0022 (COD) af 6.7.2000.

- Dato for fremsendelsen af det ændrede forslag: 3. august 2000 [5]

[5] KOM (2000) 523 endelig af 3.8.2000.

- Dato for vedtagelsen af den fælles holdning: 9. november 2000 [6]

[6] (...)

2. Formålet med henstillingen

Forslaget til henstilling vedrører det europæiske samarbejde om evaluering af kvaliteten i skoleundervisningen. I forslaget til henstilling opfordres medlemsstaterne bl.a. til at indføre gennemsigtige systemer til sikring af kvaliteten og til at tilskynde til selvevaluering og ekstern evaluering af uddannelsesinstitutioner. Kommissionen opfordres til at fremme samarbejdet mellem uddannelsesinstitutionerne og de nationale myndigheder, der er inddraget i skoleevaluering, og til at fremme etablering af et netværk for dem på europæisk plan.

3. Kommissionens bemærkninger til den fælles holdning

Kommissionen noterer med tilfredshed, at den fælles holdning i det store og hele afspejler indholdet og ånden i Kommissionens forslag. Den konstaterer, at Rådet er enig i forslagets hovedmål, som er at styrke det europæiske samarbejde om evaluering af kvaliteten i skoleundervisningen.

Rådets fælles holdning bygger på det ændrede forslag, som Kommissionen vedtog efter Europa-Parlamentets udtalelse ved førstebehandlingen. Kommissionen glæder sig over, at Rådet i sin fælles holdning enten fuldt ud, indholdsmæssigt eller delvist har medtaget de ændringer, som Parlamentet har foreslået, og som Kommissionen har accepteret; det gælder navnlig:

- udbygningen af de tilsynsforanstaltninger, som Kommissionen anbefaler i sit forslag

- indføjelsen af en udtrykkelig henvisning til den afgørende rolle, som resultatsindikatorer og benchmarkreferencer spiller

- udbyggelsen og tydeliggørelsen af henstillingens politiske rækkevidde

- indføjelsen af nye betragtninger, hvorved forslaget præciseres, og hvorved der lægges vægt på de forskellig mål, man søger at nå med en evaluering af skoleundervisningens kvalitet.

4. Konklusion

Med udgangspunkt i denne fælles holdning kan lovgivningsproceduren nu fortsætte på konstruktiv vis med Europa-Parlamentets andenbehandling. Kommissionen kan fuldt ud tilslutte sig Rådets holdning.